turjo4nis/wikipedia-bn-dump-20250701 huggingface dataset:
জামিয়া রহমানিয়া তায়ীদুল ইসলাম ফতেহপুর কামিল মাদ্রাসা

জামেয়া রাহমানিয়া তায়ীদুল ইসলাম ফতেহপুর কামিল মাদ্রাসা বাংলাদেশের সিলেট জেলার সদর উপজেলার একটি উল্লেখযোগ্য আলিয়া মাদ্রাসা। এটি সিলেট সুনামগঞ্জ বিশ্বরোড থেকে এক কিলোমিটার (উত্তর-পশ্চিমে) ফতেহপুর এলাকায় অবস্থিত একটি কামিল মাদ্রাসা। ১৯৬৩ ইংরেজি সনে সিলেটের ইসলাম প্রচারক শাহ সুফি হযরত মাওলানা আব্দুর রহমান ফতেহপুরী (রহ) এই মাদ্রাসাটি প্রতিষ্ঠা করেন। মাদ্রাসাটি বর্তমানে ইসলামি আরবি বিশ্ববিদ্যালয়ের অধিভুক্ত রয়েছে।। মাদ্রাসায় বর্তমানে ২০০০+ শিক্ষার্থী অধ্যয়ন করছে। এই মাদ্রাসার অধ্যক্ষের নাম মোহাম্মদ শামসুজ্জোহা। উল্লেখ্য যে, এটি ফতেহপুর জামেয়া রাহমানিয়া কামিল মাদ্রাসা নামেও পরিচিত রয়েছে।।

ইতিহাস 
আব্দুর রহমান ফতেহপুরীর নেতৃত্বে সিলেট শহরের বিশিষ্ট ইসলামি চিন্তাবিদগণ একত্রিত হয়ে একটি মাদ্রাসা প্রতিষ্ঠার উদ্যোগ গ্রহণ করেন। মাদ্রাসাটি প্রথমে একটি দাখিল মাদ্রাসা হিসাবে আত্নপ্রকাশ করে। প্রতিষ্ঠার পরে ১৯৯৪ সালে এটি বাংলাদেশ সরকারের বাংলাদেশ মাদ্রাসা শিক্ষাবোর্ড কর্তৃক অনুমোদন লাভ করে। ২০০০ সালে মাদ্রাসাটি সরকারের এমপিও ভুক্ত প্রতিষ্ঠান হিসাবে অনুমোদন লাভ করে। ২০১২ সালে মাদ্রাসাটি বাংলাদেশ জাতীয় স্কুল ও মাদ্রাসা শীতকালীন খেলাধুলায় বেডমিন্টন একক ও দ্বৈত প্রতিযোগিতায় জাতীয় পর্যায়ে ২য় স্থান দখল করে।

২০০৬ সালে মাদ্রাসাটি ফাজিল ও কামিল ডিগ্রির জন্য কুষ্টিয়া ইসলামী বিশ্ববিদ্যালয়ে অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। ২০১৬ সালে মাদ্রাসা শিক্ষাকে আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠিত হলে, মাদ্রাসাটি সেখানে স্থানান্তরিত করা হয়।

শিক্ষা কার্যক্রম 
মাদ্রাসাটি দাখিল ও আলিম শ্রেণীর পরীক্ষায় ফলাফলে জেলার অন্যতম ভালো ফলাফল করে থাকে। এই মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা বিদ্যমান রয়েছে। এবং ফাজিল ও কামিল শ্রেণীতে কিছু বিভাগে অনার্স কোর্স চালু আছে। এই মাদ্রাসার ফাজিল ও কামিল শ্রেণীতে আল-কুরআন ও আল হাদিস বিষয়ে অনার্স কোর্স চালু আছে।

অবকাঠামো 
মাদ্রাসাটি মূলত দক্ষিণমুখি হিসাবে ইংরেজি (ইউ) অক্ষরের আকৃতিতে নির্মাণ করা হয়েছে। মাদ্রাসার সম্পূর্ণ এলাকা চতুর্দিক থেকে পাকা দেয়াল দ্বারা বেষ্টন করা আছে। মাদ্রাসাতে দুইটি আধাপাকা ভবন রয়েছে, এদের প্রত্যেকটিতে ৯টি করে শ্রেণীকক্ষ রয়েছে। এছাড়াও বাংলাদেশ শিক্ষাপ্রকৌশল অধিদপ্তরের সিলেট শাখার অর্থায়নে দুই শ্রেণীকক্ষ বিশিষ্ঠ ১টি পাকা দালান নির্মাণ করা হয়েছে। এছাড়াও ৩ কক্ষ বিশিষ্ট একটি পাকা দালান, একটি অফিস কক্ষ, একটি ছাত্রী মিলনায়তন রয়েছে। মাদ্রাসায় একটি নলকূপ, একটি পুকুর ও মাদ্রাসা সংলগ্ন একটি মসজিদ রয়েছে। এছাড়াও মাদ্রাসায় একটি আধুনিক বিজ্ঞান পরীক্ষাগার রয়েছে।

উল্লেখযোগ্য ব্যক্তি 

 মোঃ নেফুর মিয়া, সচিব
 গোলাম মোস্তফা, অধ্যাপক প্রাণীবিদ্যা বিভাগ, ঢাকা বিশ্ববিদ্যালয়
 মোঃ লুৎফুর রহমান, সাবেক গনপরিষদ সদস্য
 মোঃ আমিনুর রহমান, জেলা প্রশাসক, কুমিল্লা

তথ্যসূত্র

বহিঃসংযোগ 

 ফেসবুকের অফিশিয়াল পেইজ

সিলেট জেলার আলিয়া মাদ্রাসা
১৯৭৮-এ প্রতিষ্ঠিত শিক্ষাপ্রতিষ্ঠান
১৯৭৮-এ বাংলাদেশে প্রতিষ্ঠিত
বাংলাদেশের কামিল মাদ্রাসা
সিলেট সদর উপজেলা
ফাহাদ ইকবাল

ফাহাদ ইকবাল (জন্ম ২৫ ফেব্রুয়ারি ১৯৮৬) একজন পাকিস্তানি ক্রিকেটার যিনি পাকিস্তান ইন্টারন্যাশনাল এয়ারলাইন্সের হয়ে প্রতিনিধিত্ব করেছেন।  মার্চ ২০১৯ সালে, ২০১৯ পাকিস্তান কাপের জন্য পাঞ্জাবের দলে তাকে মনোনীত করা হয়েছিল।

তথ্যসূত্র

বহিঃসংযোগ 

 
করাচি থেকে আগত ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
করাচি পোর্ট ট্রাস্টের ক্রিকেটার
করাচির ক্রিকেটার
পাকিস্তানি ক্রিকেটার
জীবিত ব্যক্তি
১৯৮৬-এ জন্ম
ফারহান ইকবাল

ফারহান ইকবাল (জন্ম ২৩ ডিসেম্বর ১৯৮১) একজন পাকিস্তানি প্রথম-শ্রেণীর ক্রিকেটার যিনি করাচি ক্রিকেট দলের হয়ে প্রতিনিধিত্ব করেছেন

তথ্যসূত্র

বহিঃসংযোগ 

 
করাচি থেকে আগত ক্রিকেটার
করাচি পোর্ট ট্রাস্টের ক্রিকেটার
করাচির ক্রিকেটার
পাকিস্তানি ক্রিকেটার
জীবিত ব্যক্তি
১৯৮১-এ জন্ম
সাদ ওয়াসিম

সাদ ওয়াসিম (জন্ম ২৮ জুলাই ১৯৭৫) একজন পাকিস্তানি প্রথম-শ্রেণীর ক্রিকেটার যিনি করাচি ক্রিকেট দলের হয়ে খেলেছিলেন।

তথ্যসূত্র

বহিঃসংযোগ 

করাচি থেকে আগত ক্রিকেটার
করাচি পোর্ট ট্রাস্টের ক্রিকেটার
করাচির ক্রিকেটার
পাকিস্তানি ক্রিকেটার
জীবিত ব্যক্তি
১৯৭৫-এ জন্ম
গাজীপুর রউফিয়া কামিল মাদ্রাসা

গাজীপুর রউফিয়া কামিল মাদ্রাসা যশোর জেলার অভয়নগর উপজেলার একটি উল্লেখযোগ্য আলিয়া মাদ্রাসা। এটি উপজেলার গাজীপুর নামক গ্রামে অবস্থিত একটি প্রাচীন ইসলামি শিক্ষা প্রতিষ্ঠান। ১৯৫৪ সালে মোহাম্মাদ মেছের আলী কাজী নামে এক ইসলাম প্রচারক এই মাদ্রাসাটি প্রতিষ্ঠা করেন। এটি বর্তমানে ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা, পাশাপাশি মাদ্রাসার দাখিল ও আলিম পরীক্ষার জন্য বাংলাদেশ মাদ্রাসা শিক্ষাবোর্ডের নিয়ন্ত্রণে রয়েছে। মাদ্রাসার ইআইআইএন নাম্বার ১১৫৫২২ এবং এমপিও নাম্বার ৫৫০১০৩২৪০১। মাদ্রাসার বর্তমান অধ্যক্ষের নাম মোহাম্মাদ আব্দুল ওয়াদুদ। জাতীয় শিক্ষা সপ্তাহ ২০২২ উপলক্ষে এই মাদ্রাসাটি উপজেলার শ্রেষ্ঠ শিক্ষা প্রতিষ্ঠানের পুরস্কার লাভ করে।

ইতিহাস 
অভয়নগর উপজেলার পীর ও আধ্যাত্নিক ব্যক্তি এবং গাজীপুর কাজী খানকা শরীফের প্রতিষ্ঠাতা শাহ সূফী মৌলভী মোহাম্মাদ মেছের আলী কাজী ১৯৫৪ সালে তার পীর কাজী আব্দুর রউফ থেকে নির্দেশিত হয়ে এই মাদ্রাসাটি প্রতিষ্ঠা করেন। তার পীর আব্দুর রউফের নাম থেকেই এটি রউফিয়া মাদ্রাসা নামকরণ করা হয়। মাদ্রাসাটি প্রতিষ্ঠা করার ক্ষেত্রে গ্রামের স্থানীয় ব্যক্তিবর্গ সাহায্য করেছিলো, প্রাথমিক অবস্থায় চাচের বেড়া ও খড়ের ছাউনী একটি ঘর নির্মাণ করা হয়।

২০০৬ সালের এই মাদ্রাসাটি কুষ্টিয়া ইসলামী বিশ্ববিদ্যালয়ে অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হলে, মাদ্রাসাটি ১২৮৪ টি মাদ্রাসার সাথে আরবি বিশ্ববিদ্যালয়ে স্থানান্তরিত করা হয়।

শিক্ষা কার্যক্রম 
এই মাদ্রাসায় দাখিল শ্রেণী থেকে শুরু করে আলিয়া মাদ্রাসার সর্বোচ্চ শ্রেণী কামিল শ্রেণী পর্যন্ত রয়েছে। মাদ্রাসাটি দাখিল ও আলিম শ্রেণীর পরীক্ষায় ফলাফলে জেলার অন্যতম ভালো ফলাফল করে থাকে। এই মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা বিদ্যমান রয়েছে। এবং ফাজিল ও কামিল শ্রেণীতে কিছু বিভাগে অনার্স কোর্স চালু আছে। এই মাদ্রাসার বহু শিক্ষার্থীরা দেশের বিভিন্ন বিশ্ববিদ্যালয়ে উচ্চ শিক্ষার সুযোগ পেয়ে থাকে। এই মাদ্রাসার ফাজিল ও কামিল শ্রেণীতে আল-কুরআন ও আল হাদিস বিষয়ে অনার্স কোর্স চালু আছে।

তথ্যসূত্র

বহিঃসংযোগ 
 ফেসবুকে গাজীপুর রউফিয়া কামিল মাদ্রাসা

যশোর জেলার আলিয়া মাদ্রাসা
১৯৫৪-এ পূর্ব পাকিস্তানে প্রতিষ্ঠিত
১৯৫৪-এ প্রতিষ্ঠিত শিক্ষাপ্রতিষ্ঠান
অভয়নগর উপজেলা
বাংলাদেশের কামিল মাদ্রাসা
যশোর জেলার মহাবিদ্যালয়
ক্লিওপেট্রার মৃত্যু

টলেমীয় মিশরের শেষ শাসক সপ্তম ক্লিওপেট্রার মৃত্যু আলেকজান্দ্রিয়ায় ৩০ খ্রিস্টপূর্বাব্দের ১০ই বা ১২ই আগস্ট হয়েছিল, যখন তার বয়স ৩৯ বছর ছিল। জনপ্রিয় বিশ্বাস অনুসারে, ক্লিওপেট্রা স্বয়ং একটি এএসপি-এর (মিশরীয় কোবরা) কামড়ের দ্বারা আত্মহত্যা করেছিলেন, কিন্তু রোমান যুগের লেখক স্ট্রাবো, প্লুতার্ক ও ক্যাসিয়াস ডিওর মতে, ক্লিওপেট্রা একটি বিষাক্ত মলম ব্যবহার করে বা চুলের কাঁটা মতো ধারালো সরঞ্জাম দিয়ে বিষ প্রয়োগ করে নিজেকে বিষাক্ত করেছিলেন। আধুনিক পণ্ডিতগণ মৃত্যুর কারণ হিসেবে সাপের কামড় ও যদি তাকে হত্যা করা হয় বা না হয়, তা নিয়ে প্রাচীন প্রতিবেদনের বৈধতা নিয়ে বিতর্ক করেন। কিছু শিক্ষাবিদ অনুমান করেন, যে তার রোমান রাজনৈতিক প্রতিদ্বন্দ্বী অক্টাভিয়ান তাকে তার পছন্দের পদ্ধতিতে আত্মহত্যা করতে বাধ্য করেছিল। ক্লিওপেট্রার সমাধির অবস্থান জানা যায়নি। এটি নথিভুক্ত করা হয়েছিল, যে অক্টাভিয়ান তাকে এবং তার স্বামী, রোমান রাজনীতিবিদ ও জেনারেল মার্ক অ্যান্টনিকে, যিনি নিজেকে তরবারি দিয়ে ছুরিকাঘাত করেছিলেন, যথাযথভাবে সমাধিস্থ করার অনুমতি দিয়েছিলেন।

ক্লিওপেট্রার মৃত্যু কার্যকরভাবে রোমান প্রজাতন্ত্রের অবশিষ্ট ট্রাইউমভিয়ার অক্টাভিয়ান ও অ্যান্টনির মধ্যে চূড়ান্ত যুদ্ধের সমাপ্তি ঘটায়, যেখানে ক্লিওপেট্রা তার তিন সন্তানের পিতা অ্যান্টনির সঙ্গে নিজেকে সংযুক্ত করেছিলেন। রোমান গ্রিসে ৩১ খ্রিস্টপূর্বাব্দের অ্যাক্তিয়ামের যুদ্ধে পরাজয়ের পর অ্যান্টনি ও ক্লিওপেট্রা মিশরে পালিয়ে যায়, যার পরে অক্টাভিয়ান মিশর আক্রমণ করে এবং তাদের বাহিনীকে পরাজিত করে। আত্মহত্যা তাকে অক্টাভিয়ানের সামরিক বিজয় উদযাপনকারী রোমান ট্রাইয়াম্পে বন্দী হিসাবে কুচকাওয়াজ করার অপমান এড়াতে দিয়েছিল, যিনি ২৭ খ্রিস্টপূর্বাব্দে রোমের প্রথম সম্রাট হবেন ও অগাস্টাস নামে পরিচিত হবেন। অক্টাভিয়ান প্রতিপক্ষ উত্তরাধিকারী জুলিয়াস সিজার ও ক্লিওপেট্রার ছেলে সিজারিয়নকে (পঞ্চদশ টলেমি নামেও পরিচিত) মিশরে হত্যা করেছিল, কিন্তু তার সন্তানদের অ্যান্টনির সঙ্গে রক্ষা করেছিল এবং তাদের রোমে নিয়ে এসেছিল। ক্লিওপেট্রার মৃত্যু হেলেনিস্টিক যুগের সমাপ্তি এবং মিশরের টলেমীয় শাসনের পাশাপাশি রোমান মিশরের সূচনা করেছিল, যা রোমান সাম্রাজ্যের একটি প্রদেশে পরিণত হয়েছিল।

ক্লিওপেট্রার মৃত্যু ইতিহাস জুড়ে বিভিন্ন শিল্পকর্মে চিত্রিত হয়েছে। এর মধ্যে ভিজ্যুয়াল, সাহিত্যিক এবং পারফরম্যান্স আর্ট, ভাস্কর্য ও চিত্রকর্ম থেকে শুরু করে কবিতা ও নাটকের পাশাপাশি আধুনিক চলচ্চিত্র রয়েছে। ক্লিওপেট্রা প্রাচীন ল্যাতিন সাহিত্যের গদ্য ও কবিতায় বিশিষ্টভাবে বৈশিষ্ট্যযুক্ত। ভিজ্যুয়াল আর্টে তার মৃত্যুর প্রাচীন রোমান চিত্রগুলি বিরল হলেও, অসংখ্য মধ্যযুগীয়, রেনেসাঁ, বারোক ও আধুনিক শিল্পকর্ম রয়েছে। প্রাচীন গ্রেকো-রোমান ভাস্কর্য যেমন এসকুইলিনে ভিনোস ও স্লিপিং অ্যারিয়েডনি পরবর্তী শিল্পকর্মের জন্য অনুপ্রেরণা হিসেবে কাজ করে, যা সার্বজনীনভাবে স্বীকৃত এএসপির সাপের কামড়ের সঙ্গে জড়িত তার মৃত্যুকে চিত্রিত করে। ক্লিওপেট্রার মৃত্যু কামোত্তেজকতা ও যৌনতার বিষয়বস্তুকে উদ্ভাসিত করেছিল, যার মধ্যে ভিক্টোরীয় যুগের চিত্রকর্ম, নাটক ও চলচ্চিত্র অন্তর্ভুক্ত রয়েছে। ক্লিওপেট্রার মৃত্যুকে চিত্রিতকারী আধুনিক কাজের মধ্যে নব্য-ধ্রুপদীবাদ ভাস্কর্য, প্রাচ্যবাদী চিত্রকলা ও চলচ্চিত্র রয়েছে।

টীকা

তথ্যসূত্র

বহিঃসংযোগ

 ইউটিউবে মিশরের সপ্তম ক্লিওপেট্রার প্রাচীন রোমান চিত্র।

ক্লিওপেট্রা
খ্রিস্টপূর্ব ১ম শতাব্দীর মিশর
খ্রিষ্টপূর্ব ৩০
আফ্রিকায় ব্যক্তি অনুযায়ী মৃত্যু
নারীর মৃত্যু
টলেমীয় আলেকজান্দ্রিয়া
অমীমাংসিত মৃত্যু
ওয়াজিহউদ্দিন

ওয়াজিহউদ্দিন (জন্ম ৭ জুন ১৯৮০) হলেন একজন পাকিস্তানি প্রথম-শ্রেণীর ক্রিকেটার। তিনি করাচি ক্রিকেট দলের হয়ে প্রতিনিধিত্ব করেছেন।

তথ্যসূত্র

বহিঃসংযোগ 
 

করাচি থেকে আগত ক্রিকেটার
করাচি পোর্ট ট্রাস্টের ক্রিকেটার
করাচির ক্রিকেটার
পাকিস্তানি ক্রিকেটার
জীবিত ব্যক্তি
১৯৮০-এ জন্ম
মধুমিতা

মধুমিতা মুভিজ বাংলাদেশের রাজধানী ঢাকার মতিঝিলে অবস্থিত একটি চলচ্চিত্র প্রেক্ষাগৃহ। ঢাকার ব্যবসায়ী সিরাজ উদ্দিনের উদ্যোগে ১৯৬৭ সালে প্রেক্ষাগৃহটি নির্মাণ করা হয়। ১০০০ আসন বিশিষ্ট মধুমিতা বাংলাদেশের অন্যতম প্রাচীন প্রেক্ষাগৃহ। ক্লিওপেট্রা এই প্রেক্ষাগৃহের প্রথম প্রদর্শিত চলচ্চিত্র। মধুমিতায় ১৯৮১ সালে বাংলাদেশের প্রথম আন্তর্জাতিক চলচ্চিত্র উৎসব শুরু হয়েছিল। ১৯৮২ সালে হয়েছিল ফরাসি চলচ্চিত্র উৎসব। যাত্রা শুরুর পর  মধুমিতা মুভিজ কোভিড-১৯ মহামারীর জন্য ১৭ মার্চ ২০২০-এ বন্ধ ছিল, যা ১৫ অক্টোবর ২০২১-এ পুনরায় চালু করা হয়।

ইতিহাস 
সিনেমা হলটি প্রতিষ্ঠা করেন সিরাজ উদ্দিন। তিনি ঢাকার একজন ব্যবসায়ী ছিলেন, যার কেমিকেলের কারখানা ছিল। ১৯৬৭ সালে মহানগর নামক একটি বাংলা ভাষার ভারতীয় চলচ্চিত্র শহরের বলাকা সিনেমা হলে প্রদর্শিত হচ্ছিলো। চলচ্চিত্র পাগল সিরাজ চলচ্চিত্রটি দেখতে চেয়েও টিকিট সংগ্রহ করতে ব্যর্থ হওয়ার কারণে তিনি জিদ করে একটি সিনেমা হল নির্মাণের পরিকল্পনা করেন। সিনেমা হলের প্রস্তাবিত নামের জন্য তিনি দৈনিক ইত্তেফাক পত্রিকায় একটি বিজ্ঞাপন প্রকাশ করেন। বিজ্ঞাপন দেখে অনেকেই তার কাছে নাম পাঠান। সেই নামগুলোর মধ্য থেকে তিনি "মধুমিতা" নামটিকে পছন্দ করেন এবং যে এই নামটি প্রস্তাব করেছেন তাকে ৫০০ পাকিস্তানি রুপি ও সিনেমা হলের একটি টিকিট পুরস্কার হিসেবে প্রদান করেন। পাকিস্তানের জাতীয় পরিষদের ৬ষ্ঠ স্পিকার আবদুল জব্বার খান ১৯৬৭ সালের ১ ডিসেম্বর প্রেক্ষাগৃহটি উদ্বোধন করেন। মধুমিতায় প্রদর্শিত প্রথম চলচ্চিত্রটি ছিল ১৯৬৩ সালের মার্কিন মহাকাব্যিক ঐতিহাসিক নাট্য চলচ্চিত্র ক্লিওপেট্রা। তখন প্রেক্ষাগৃহটি ম্যাগনেটিক সাউন্ড সুবিধা দিয়ে সজ্জিত ছিল। সিনেমা হলে ঢাকার মিটফোর্ডের ওটিস পারফিউম হাউসের সুগন্ধি ব্যবহার করা হত। ১৯৮১ সালে ২৭ মার্চ থেকে ২ এপ্রিল বাংলাদেশের প্রথম আন্তর্জাতিক চলচ্চিত্র উৎসব  প্রেক্ষাগৃহে উদ্বোধন করা হয়। ১৯৮২ সালে মধুমিতায় ফরাসি চলচ্চিত্র উৎসব হয়। কোভিড-১৯ মহামারীর কারণে সরকার-আরোপিত লকডাউনের কারণে ১৭ মার্চ ২০২০-এ প্রেক্ষাগৃহটি বন্ধ হয়ে যায়। এর ফলে মধুমিতার বর্তমান মালিক ইফতেখার উদ্দিন নওশাদ আর্থিক ক্ষতির সম্মুখীন হন। যাইহোক, তিনি মধুমিতাকে পুনরায় চালু করতে চাননি কারণ তিনি এমন কাউকে খুঁজে পাননি যিনি এরূপ পরিস্থিতিতে বড় বাজেটের চলচ্চিত্র মুক্তি দিতে চান। তিনি ২৫ জুন ২০২১-এ সিনেমা হল পুনরায় চালু করার সিদ্ধান্ত নেন এবং ঘোষণা করেন যে মধুমিতা সেই দিন নবাব এলএলবি দেখাবে, তবে সরকারি বিধিনিষেধের ফলে সিদ্ধান্ত থেকে সরে আসেন। অবশেষে মধুমিতা ১৫ অক্টোবর ২০২১-এ বাংলা ভাষার ভারতীয় চলচ্চিত্র বাজি দেখানোর মাধ্যমে পুনরায় চালু করা হয়।

বৈশিষ্ট্য 
এই প্রেক্ষাগৃহে ১০০০ আসন বিশিষ্ট একটি মাত্র পর্দা রয়েছে। এখানে বসার ব্যবস্থা তিনটি ভাগে বিভক্ত। সেগুলো যথাক্রমে ড্রেস সার্কেল, রিয়ার সার্কেল ও মিডল সার্কেল নামে পরিচিত। এখানে রয়েছে শীতাতপ নিয়ন্ত্রণ ব্যবস্থা, পার্কিং, ডলবি ডিজিটাল সাউন্ড সিস্টেম সহ শৌচাগার ব্যবস্থা। মধুমিতায় প্রতিদিন চারটি শো দেখানো হয়। এখানে থ্রিডি চলচ্চিত্র দেখানোর সুবিধা রয়েছে।

তথ্যসূত্র 

১৯৬৭-এ পূর্ব পাকিস্তানে প্রতিষ্ঠিত
ঢাকার প্রেক্ষাগৃহ
উইকিউপাত্তে স্থানাঙ্ক নেই
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
মতিঝিল থানা
ভিয়েতনামে হিন্দুধর্ম

ভিয়েতনামে হিন্দুধর্ম প্রধানত জাতিগত চাম লোকেরা পালন করে । বালামন চাম দুটি বেঁচে থাকা অ-ভারতীয় আদিবাসী হিন্দু জনগোষ্ঠীর একজন। বর্তমানে ভিয়েতনামে প্রায় ৬৪,৫৪৭ হিন্দু বাস করে।

চাম হিন্দু 

হিন্দু চামদের বলা হয় বালামন (বাণী) চাম বা বালামন হিন্দু । তারা শৈব হিন্দুধর্মের একটি রূপ অনুশীলন করে । চম হিন্দুদের অধিকাংশই ক্ষত্রিয় বর্ণের অন্তর্গত ,  তবে উল্লেখযোগ্য সংখ্যালঘু ব্রাহ্মণ । ভিয়েতনামে বালামন চাম হিন্দুদের সঠিক সংখ্যা সরকারি আদমশুমারিতে প্রকাশ করা হয়নি, তবে অনুমান করা হয়েছে কমপক্ষে ১০,০০০ বালামন হিন্দু। মরিয়ম্মান মন্দির, হো চি মিন সিটির সবচেয়ে উল্লেখযোগ্য তামিল হিন্দু মন্দিরগুলির মধ্যে একটি। নিহ থুয়ান এবং বিন থুয়ান প্রদেশগুলি হল যেখানে ভিয়েতনামের বেশিরভাগ চাম জাতিগোষ্ঠী (≈৬৫%) সর্বশেষ জনগণনা অনুসারে বসবাস করে। নিন থুয়ানে চাম বালামন (হিন্দু চাম) ২০০২ সালে ৩৪টি চাম গ্রামের মধ্যে ৬টিতে বসবাসকারী ৭,০০০ জন। যদি এই জনসংখ্যার গঠন সামগ্রিকভাবে ভিয়েতনামের বালামন চাম জনসংখ্যার জন্য সাধারণ হয় তবে ভিয়েতনামের বালামন চামের প্রায় ১০% হিন্দু।

ভিয়েতনামের বালামন চাম লোকেরা হিন্দুধর্ম পালন করে, বিশেষ করে নিন থুয়ান প্রদেশে (১০.৪%) এবং বিন থুয়ান (৪.৮%)। আজ চারটি মন্দিরে পূজা করা হয়: পো ইনু নুগার, পো রোম, পো ক্লাউং গিরাই এবং পো ড্যাম। অন্যান্য হিন্দু মন্দিরগুলির মধ্যে রয়েছে: Miếu Po Nagar, Đền thờ Tháp PÔ Patao At এবং Đền Po Kabrah।

চাম হিন্দুরা বিশ্বাস করে যে তারা মারা গেলে, পবিত্র ষাঁড় নন্দী তাদের আত্মাকে ভারতের পবিত্র ভূমিতে নিয়ে যেতে আসে। চাম হিন্দুদের প্রধান উৎসব হল কাট উৎসব  বা এমবাং কেট। অক্টোবরের শুরুতে এটি ৩ দিন ধরে পালিত হয়। ২০১৭ সালের হিসাবে, ইউনাইটেড স্টেটস ব্যুরো অফ ডেমোক্রেসি, হিউম্যান রাইটস অ্যান্ড লেবার অনুমান করেছে ভিয়েতনামে প্রায় ১০,০০০ জাতিগত বালামন চাম হিন্দু।

জনসংখ্যা 

২০০৯ সালের সরকারি আদমশুমারি অনুসারে, বালামন হিন্দু এবং অন্যান্য হিন্দু উভয়ের জনসংখ্যা অন্তর্ভুক্ত ছিল যার মোট সংখ্যা ছিল ৫৬,৪২৭।

২০১৯ সালের সর্বশেষ আদমশুমারি অনুসারে হিন্দুদের সংখ্যা ৬৪,৫৪৭।

হিন্দু মন্দির 

হো চি মিন সিটিতে ৪,০০০ হিন্দু রয়েছে , তাদের মধ্যে  বেশির ভাগই বানি চাম এবং অল্প সংখ্যক ভারতীয়। মারিআম্মান মন্দির, হো চি মিন সিটি তামিল হিন্দুদের কেন্দ্র মন্দির। এটি অনেক নেটিভ ভিয়েতনামী এবং চীনাদের দ্বারা পবিত্র বলে বিবেচিত হয়। এটিকে অলৌকিক ক্ষমতা বলেও বিশ্বাস করা হয় এবং এটি হিন্দু দেবী মরিয়ম্মানকে উৎসর্গ করা হয় ।

সাইগন (হো চি মিন সিটি)-তে তিনটি ভারতীয় হিন্দু মন্দির রয়েছে - শ্রী থেনদাউথাপানি মন্দির, দ্যান সুব্রামানিয়াম স্বামী মন্দির এবং মরিয়ম্মান মন্দির।

প্রাচীন চাম হিন্দু মন্দির 

 পো ক্লং গড়াই মন্দির
 পো নগর
 মাই সন

আরো দেখুন 

 দেশ অনুযায়ী হিন্দুধর্ম
 হিন্দু পঞ্জিকা
 হিন্দু সাম্রাজ্য এবং রাজবংশের তালিকা

তথ্যসূত্র 

 
দেশ অনুযায়ী হিন্দুধর্ম
দক্ষিণ-পূর্ব এশিয়ায় হিন্দুধর্ম
মধুমিতা (দ্ব্যর্থতা নিরসন)

মধুমিতা দ্বারা বোঝানো হতে পারে:

ব্যক্তি 
 মধুমিতা বিস্ত, ভারতীয় ব্যাডমিন্টন খেলোয়াড়
 মধুমিতা কুমারী, ভারতীয় তীরন্দাজ
 মধুমিতা মোহন্ত, ভারতীয় বাবুর্চি
 মধুমিতা রাউত, ভারতীয় নৃত্যশিল্পী
 মধুমিতা সরকার, ভারতীয় অভিনেত্রী ও মডেল
 মিতালী মধুমিতা, ভারতীয় সেনা কর্মকর্তা
 মধুমিতা (অভিনেত্রী), ভারতীয় তামিল অভিনেত্রী
 মধুমিতা (পরিচালক), ভারতীয় তামিল পরিচালক

অন্যান্য ব্যবহার 
 মধুমিতা, বাংলাদেশী চলচ্চিত্র প্রেক্ষাগৃহ
২০২২–২৩ রুয়ান্ডা পুরুষ ক্রিকেট দলের তানজানিয়া সফর

রুয়ান্ডা পুরুষ ক্রিকেট দল ২০২২ সালের অক্টোবর ও নভেম্বর মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য তানজানিয়া সফর করে। সিরিজটি উভয় দলের জন্য ২০২২–২৩ আইসিসি পুরুষ টি২০ বিশ্বকাপ আফ্রিকা বাছাইপর্ব টুর্নামেন্টের প্রস্তুতি হিসেবে গণ্য হয়। টি২০আই সিরিজের পাশাপাশি উভয় দল একটি অনানুষ্ঠানিক একদিনের ম্যাচেও অংশ নেয়।

সিরিজে তানজানিয়া ৫–০ ব্যবধানে জয়ী হয়।

দলীয় সদস্য

টি২০আই সিরিজ

১ম টি২০আই

২য় টি২০আই

৩য় টি২০আই

৪র্থ টি২০আই

৫ম টি২০আই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২২–২৩-এ আন্তর্জাতিক ক্রিকেট প্রতিযোগিতা
কৃষ্ণ বলরাম মন্দির, বৃন্দাবন

শ্রী শ্রী কৃষ্ণ বলরাম মন্দির, যাকে ইসকন বৃন্দাবনও বলা হয়, বিশ্বের অন্যতম প্রধান ইসকন মন্দির। এটি ভারতের উত্তর প্রদেশ রাজ্যের মথুরা জেলার বৃন্দাবন শহরে অবস্থিত একটি গৌড়ীয় বৈষ্ণব মন্দির । মন্দিরটি হিন্দু দেবতা কৃষ্ণ ও বলরামকে উৎসর্গ করা হয়েছে । মন্দিরের রাধা কৃষ্ণ এবং গৌরাঙ্গ নিত্যানন্দ পুজিত হয়।

ইতিহাস 

অভয়চরণারবিন্দ ভক্তিবেদান্ত স্বামী প্রভুপাদ, আন্তর্জাতিক কৃষ্ণ ভাবনামৃত সংঘের  প্রতিষ্ঠাতা- আচার্য, ১৯৭৫ সালের ২০ এপ্রিল রাম নবমীর পূণ্য দিনে কৃষ্ণ বলরাম মন্দিরের উদ্বোধন করেন এবং কৃষ্ণ - বলরাম, রাধা - শ্যামসুন্দর, গোপী ললিতা দেবী - বিশাখা দেবী এবং গৌর নিতাই -এর মূর্তি  স্থাপন করেন।

মন্দির 

মন্দিরের প্রধান বিগ্রহ হলেন কেন্দ্রীয় বেদীতে স্থিত কৃষ্ণ - বলরাম । ডান বেদিতে রাধা কৃষ্ণ শ্রী শ্রী রাধা শ্যামসুন্দর গোপী ললিতা - বিশাখার সাথে রয়েছেন। বাম বেদিতে নিত্যানন্দের সাথে চৈতন্য মহাপ্রভু এবং ইসকনের প্রতিষ্ঠাতা এসি ভক্তিবেদান্ত স্বামী প্রভুপাদ এবং তার গুরু ভক্তিসিদ্ধান্ত সরস্বতী রয়েছেন। 
মন্দিরের নিকটে, কমপ্লেক্সের প্রবেশপথে, সাদা মার্বেল দিয়ে নির্মিত প্রভুপাদের সমাধি মন্দির  বিদ্যমান।

উৎসব 

 জন্মাষ্টমী 
 রাধাষ্টমী
 হোলি 
 গৌর পূর্ণিমা 
 চাতুর্মাস্য
 কার্তিক দামোদর মাস
 দিওয়ালি
 বৈষ্ণব আচার্য ও সাধুদের আবির্ভাব ও অন্তর্ধান দিবস প্রভৃতি অনুষ্ঠান

ছবিঘর

আরো দেখুন 

 হিন্দু উৎসবের তালিকা
 দেশ অনুযায়ী হিন্দুধর্ম
 হিন্দু পঞ্জিকা
 হিন্দু সাম্রাজ্য এবং রাজবংশের তালিকা

তথ্যসূত্র

বহিঃসংযোগ 

 Krishna-Balaram Mandir 24-hour Kirtan official web site
 Live video Darshan From ISKCON Vrindavan Temples 
 ISKCON Vrindavan official website

আন্তর্জাতিক কৃষ্ণভাবনামৃত সংঘের মন্দির
মথুরা জেলার হিন্দু মন্দির
কৃষ্ণ মন্দির
বলরাম মন্দির
রাধাকৃষ্ণ মন্দির
বৃন্দাবন
২০শ শতাব্দীর হিন্দু মন্দির
ইন্দ্রস্ত্র

ইন্দ্রস্ত্র () হল দেবতা ইন্দ্রের পৌরাণিক অস্ত্র যা মহাভারত যুদ্ধে প্রধান চরিত্র অর্জুন দ্বারা বহুবার আহ্বান করা হয়েছিল৷ যখন ঐশ্বরিক অস্ত্রটি প্রয়োগ করা হয়েছিল তখন এটি বহু সৈন্যকে হত্যা করতে সক্ষম বহু তীরে রূপান্তরিত হয়েছিল৷ এটি লক্ষ্মণ, মেঘনাদ, রাম প্রভৃতি অন্যান্য যোদ্ধাদেরও দখলে ছিল৷

কুরুক্ষেত্র যুদ্ধে ব্যবহার 
কুরুক্ষেত্র যুদ্ধের চতুর্দশ দিনে, যখন অর্জুন রাজা জয়দ্রথকে হত্যা করতে চেয়েছিলেন, তখন দ্রোণ ও দুর্যোধন অর্জুনকে থামাতে তাদের লোক পাঠান৷ এর মধ্যে একজন ছিলেন রাজা সুদক্ষিণ, যিনি অর্জুনের দিকে তার বর্শা নিক্ষেপ করেন, তাকে আঘাত করেন এবং রক্তপাত ঘটান৷ কৌরবের সেনারা ভেবেছিল অর্জুন মারা গেছে কিন্তু সে উঠে ইন্দ্রস্ত্র ব্যবহার করে রাজা সুদক্ষিণ ও তার সেনাবাহিনীর একটি বড় অংশকে হত্যা করে৷

যুদ্ধের সপ্তদশ দিনে অর্জুন ইন্দ্রস্ত্রকে সংসপ্তকদের উপর ব্যবহার করে তাদের অনেককে হত্যা করেন৷

আরও দেখুন 
 নারায়ণস্ত্র
 ব্রহ্মাস্ত্র
 সুদর্শন চক্র
 ব্রহ্মশিরাস্ত্র
 অস্ত্র

তথ্যসূত্র 

হিন্দু পৌরাণিক অস্ত্র
ইন্দ্র
প্রত্যক্ষ নির্বাচন

প্রত্যক্ষ নির্বাচন হলো রাজনৈতিক পদাধিকারী বাছাই করার একটি পদ্ধতি যেখানে ভোটাররা সরাসরি সেই ব্যক্তি বা রাজনৈতিক দলের জন্য ব্যালট দেয় যাকে তারা নির্বাচিত দেখতে চায়।  প্রত্যক্ষ নির্বাচনের বিজয়ী বা বিজয়ী যে পদ্ধতির দ্বারা নির্বাচিত হয় তা নির্ভর করে ব্যবহৃত নির্বাচনী ব্যবস্থার উপর। সর্বাধিক ব্যবহৃত সিস্টেমগুলি হল বহুত্ব ব্যবস্থা এবং একক বিজয়ী নির্বাচনের জন্য দ্বি-দফা পদ্ধতি, যেমন রাষ্ট্রপতি নির্বাচন, এবং একটি আইনসভা নির্বাচনের জন্য দলীয়-তালিকা আনুপাতিক প্রতিনিধিত্ব ।

বিপরীতে, একটি পরোক্ষ নির্বাচনে, ভোটাররা একটি সংস্থাকে নির্বাচন করে যা ঘুরেফিরে প্রশ্নবিদ্ধ পদাধিকারীকে নির্বাচন করে। 

একটি দ্বৈত প্রত্যক্ষ নির্বাচনে, নির্বাচিত প্রতিনিধি দুটি কাউন্সিলে কাজ করেন, সাধারণত একটি নিম্ন-স্তরের পৌরসভা এবং একটি উচ্চ-স্তরের আঞ্চলিক জেলা বা পৌরসভা।

উদাহরণ

আইনসভা 

 ইউরোপীয় পার্লামেন্ট ১৯৭৯ সাল থেকে প্রতি পাঁচ বছর অন্তর সরাসরি নির্বাচিত হয়ে আসছে। সদস্য রাষ্ট্রগুলি তাদের প্রতিনিধিদের কীভাবে নির্বাচন করবে তা নির্ধারণ করে, তবে অন্যান্য প্রয়োজনীয়তার মধ্যে অবশ্যই তাদের সরাসরি নির্বাচিত হতে হবে। 
 মার্কিন যুক্তরাষ্ট্রের প্রতিনিধি পরিষদ ১৭৮৯ সালে প্রতিষ্ঠার পর থেকে ফার্স্ট-পাস্ট-দ্য-পোস্ট ভোটিং ব্যবহার করে সরাসরি নির্বাচিত হয়। 
 মার্কিন যুক্তরাষ্ট্রের সিনেট ১৯১৪-এ মার্কিন যুক্তরাষ্ট্রের সংবিধানের সপ্তদশ সংশোধনী পাস ও অনুমোদনের পর সরাসরি সিনেটরদের নির্বাচন করা শুরু করে।

রাষ্ট্রপ্রধান 

 ১৯৬২ সালের ফরাসি রাষ্ট্রপতি নির্বাচনের গণভোটের পর থেকে ফ্রান্সের রাষ্ট্রপতি সরাসরি দ্বি-রাউন্ড পদ্ধতিতে নির্বাচিত হন।

আরও দেখুন 

 প্রত্যক্ষ নির্বাচনী প্রজাতন্ত্র মডেল (অস্ট্রেলিয়া)
 নির্বাচনী সংস্থা

তথ্যসূত্র 

ধরন অনুযায়ী নির্বাচন
প্রত্যক্ষ গণতন্ত্র
তারকা প্রার্থী

একজন তারকা প্রার্থী () বলতে একজন উচ্চ-প্রোফাইল ব্যক্তিকে বোঝায় যাকে একটি রাজনৈতিক দল প্রার্থী হিসাবে নিয়োগ করেছে। তারকা প্রার্থীরা সাধারণত রাজনীতির বাইরে যেমন একাডেমিয়া, ব্যবসা, বিনোদন, মিডিয়া, সাংবাদিকতা এবং/অথবা খেলাধুলার ক্ষেত্রে দক্ষতা অর্জন করেন। তারা হয় অবসরপ্রাপ্ত হাই-প্রোফাইল রাজনীতিবিদ যারা রাজনীতিতে ফিরে আসার প্রলোভন পেয়েছেন বা বড়-শহরের মেয়র বা প্রাদেশিক প্রিমিয়ার/রাজ্য গভর্নর যারা কেন্দ্রীয় রাজনীতিতে প্রবেশ করতে রাজি হয়েছেন, অথবা প্রাক্তন রাজনীতিবিদ যারা আরো উচ্চ অবস্থানের স্তরে দৌড়ানোর জন্য প্রলুব্ধ হয়েছেন।

আরো দেখুন 

 কাগজের প্রার্থী

মার্কিন যুক্তরাষ্ট্রে নির্বাচন
নির্বাচন
নির্বাচনের পরিভাষা
ডামি প্রার্থী

একজন ডামি প্রার্থী হলেন একজন প্রার্থী যিনি সাধারণত কোন উদ্দেশ্য বা জয়ের বাস্তবসম্মত সম্ভাবনা ছাড়াই নির্বাচনে দাঁড়ান।

একজন ডামি প্রার্থী নিম্নলিখিত যেকোন উদ্দেশ্য পূরণ করতে পারেন:

 তাৎক্ষণিক-রানঅফ ভোটিংয়ে, একজন ডামি প্রার্থী অন্য প্রার্থীদের পছন্দের নির্দেশ দিতে পারে যাতে ভোটের গুরুতর প্রার্থীর ভাগ বাড়ানো যায়।
 বিজ্ঞাপন বা প্রচারণার অর্থায়নের সীমা অতিক্রম করতে একজন গুরুতর প্রার্থী একজন ডামি প্রার্থীকে ব্যবহার করতে পারেন। উদাহরণস্বরূপ, ভারতে গুরুতর প্রার্থীরা তাদের ভোটের খরচ বিতরণের জন্য একাধিক ডামি প্রার্থীকে মাঠে নামানোর ঘটনা ঘটেছে। খরচ গুরুতর প্রার্থীর প্রচারের দিকে পরিচালিত হয়, তবে ডামি প্রার্থীদের নামে নির্বাচন কমিশনকে দেখানো হয়।
 রাজনৈতিক দলগুলি ভোটারদের বিভ্রান্ত করার জন্য এবং সেই প্রার্থীর ভোট ভাগ কমানোর জন্য আরও প্রতিষ্ঠিত প্রার্থীর মতো নাম সহ ডামি প্রার্থীদের মাঠে নামাতে পারে। ডামি প্রার্থীর নামও প্রতারণামূলকভাবে একজন অবসরপ্রাপ্ত পদপ্রার্থী, একজন প্রাক্তন প্রার্থী বা পদাধিকারী, এমনকি একজন মৃত প্রাক্তন প্রার্থী বা পদাধিকারীর মতোও হতে পারে। (এডি মারফি ফিল্ম দ্য ডিস্টিংগুইশড জেন্টলম্যান কিছুটা এই ভিত্তির উপর ভিত্তি করে তৈরি হয়েছিল।) উদাহরণস্বরূপ, ২০১৪ সালের ভারতীয় সাধারণ নির্বাচনে, মহাসমুন্দে চান্দু লাল সাহু নামে সাতজন এবং চান্দু রাম সাহু নামে আরও চারজন প্রার্থী ছিলেন। গুরুতর প্রার্থী &#x২০১৩; ভারতীয় জনতা পার্টির চান্দু লাল সাহু &#x২০১৩; ৫০৩,৫১৪ ভোট পেয়েছেন, কিন্তু তার জয়ের ব্যবধান ছিল মাত্র 1,217 ভোট। ডামি প্রার্থীরা তার জন্য নির্ধারিত ভোট পেয়েছেন, তাদের মধ্যে একজন নির্বাচনী এলাকায় তৃতীয় স্থান অধিকার করেছেন। এই সমস্যা সমাধানের জন্য, ভারতের নির্বাচন কমিশন প্রার্থীদের ছবি সহ ইলেকট্রনিক ভোটিং মেশিন ডিজাইন করছে। ১৯৮২ সালের গ্লাসগো হিলহেড উপনির্বাচনে, একজন নাবালক প্রার্থী রায় এইচ জেনকিন্সকে খুঁজছেন এমন ভোটারদের বিভ্রান্ত করার জন্য তার নাম পরিবর্তন করে "রয় হ্যারল্ড জেনকিন্স" রাখেন।
 একজন ডামি প্রার্থী একটি প্রাইমারিতে একটি দলের জন্য স্থানধারক হিসাবে কাজ করতে পারে এবং তারপরে প্রাইমারিতে জয়লাভ করার পরে প্রত্যাহার করতে পারে, দলের নেতৃত্বকে সেই প্রার্থীকে মনোনীত করার সুযোগ দেয় যা তারা সত্যিই সাধারণ নির্বাচনের জন্য তাদের লাইন পূরণ করতে চায়৷
 একটি নির্দিষ্ট জাতি থেকে প্রার্থীদের প্রত্যাহার করার ফলেও ডামি প্রার্থী হতে পারে, কিন্তু ব্যালট থেকে তাদের নাম টেনে আনতে অক্ষম, পছন্দ হিসাবে তালিকাভুক্ত থাকে।

তথ্যসূত্র 

রাজনৈতিক পরিভাষা
নির্বাচনের পরিভাষা
নমুনা ব্যালট

একটি নমুনা ব্যালট হলো একটি নথি যা নিবন্ধিত ভোটারদের কাছে পাঠানো হয় যাতে তারা একটি নির্বাচনের জন্য প্রস্তুত হন৷ একটি নমুনা ব্যালট সাধারণত ভোটারের ভোটদানের স্থান এবং সময় প্রদান করে এবং প্রার্থী, প্রশ্ন এবং ভোট দেওয়ার নির্দেশাবলী সহ প্রকৃত ব্যালটটি কেমন হবে তার একটি চিত্র ধারণ করে।

তথ্যসূত্র 

নির্বাচনের পরিভাষা
মুণ্ডকা শিল্প তালুক মেট্রো স্টেশন

মুণ্ডকা শিল্প তালুক মেট্রো স্টেশন দিল্লি মেট্রোর গ্রিন লাইনে অবস্থিত। এটি দিল্লি জাতীয় রাজধানী অঞ্চলের মুণ্ডকা শিল্প তালুকে অবস্থিত উত্তোলিত মেট্রো স্টেশন। ২০১৮ সালের ২৪শে জুন তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এইচডিএফসি ব্যাংক ও ইয়েস ব্যাংকের এটিএম পরিষেবা উপলব্ধ।

স্টেশন বিন্যাস

তথ্যসূত্র

বহিঃসংযোগ

দিল্লি মেট্রো স্টেশন